Unionin yleisen tuomioistuimen tuomio 9.9.2015 – LG Electronics v. komissio
(Asia T-91/13)1
(Kilpailu – Kartellit – Televisioissa ja tietokoneiden näytöissä käytettävien värikuvaputkien maailmanlaajuiset markkinat – Päätös, jossa todetaan SEUT 101 artiklan ja ETA-sopimuksen 53 artiklan rikkominen – Hintoja, markkinoiden jakamista, kapasiteettia ja tuotantoa koskevat sopimukset ja yhtenäistetyt menettelytavat – Yhtenä kokonaisuutena pidettävä jatkettu kilpailusääntöjen rikkominen – Rikkomisen, johon on syyllistynyt yhteinen yritys, lukeminen emoyhtiön syyksi – Yhdenvertainen kohtelu – Sakkojen määrän laskentatapa – Värikuvaputkien myynnin arvon huomioon ottaminen jalostettujen tuotteiden välityksellä – Vanhentumisaika – Oikeasuhteisuus – Hallinnollisen menettelyn kesto)
Oikeudenkäyntikieli: englanti
Asianosaiset
Kantaja: LG Electronics, Inc. (Soul, Etelä-Korea) (edustajat: asianajajat G. van Gerven ja T. Franchoo)
Vastaaja: Euroopan komissio (asiamiehet: aluksi C. Hödlmayr, M. Kellerbauer ja P. Van Nuffel, sitten M. Kellerbauer, P. Van Nuffel ja A. Biolan)
Oikeudenkäynnin kohde
Vaatimus kumota osittain komission SEUT 101 artiklan ja ETA-sopimuksen 53 artiklan soveltamista koskevasta menettelystä (asia COMP/39.437 – Televisioiden ja tietokoneiden näytöissä käytettävät kuvaputket) 5.12.2012 antama päätös C(2012) 8839 final ja vaatimus alentaa kantajalle määrättyjä sakkoja
Tuomiolauselma
Kanne hylätään.
LG Electronics, Inc. velvoitetaan korvaamaan oikeudenkäyntikulut.
____________
1 EUVL C 108, 13.4.2013.